CELEX: 32013D0776
Language: sk
Date: 2013-12-18 00:00:00
Title: 2013/776/EÚ: Vykonávacie rozhodnutie Komisie z  18. decembra 2013 , ktorým sa zriaďuje Výkonná agentúra pre vzdelávanie, audiovizuálny sektor a kultúru a zrušuje rozhodnutie 2009/336/ES

19.12.2013   
            
            
               SK
            
            
               Úradný vestník Európskej únie
            
            
               L 343/46
            
         VYKONÁVACIE ROZHODNUTIE KOMISIE
   z 18. decembra 2013,
   ktorým sa zriaďuje Výkonná agentúra pre vzdelávanie, audiovizuálny sektor a kultúru a zrušuje rozhodnutie 2009/336/ES
   (2013/776/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 58/2003 z 19. decembra 2002, ktorým sa stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3,
   keďže:
   
               (1)
            
            
               Nariadenie (ES) č. 58/2003 splnomocňuje Komisiu delegovať na výkonné agentúry právomoci, aby v jej mene a na jej zodpovednosť vykonali program alebo projekt Únie alebo jeho časť v súlade s daným nariadením.
            
         
               (2)
            
            
               Zverenie úloh týkajúcich sa vykonávania programov výkonným agentúram má Komisii umožniť, aby sa sústredila na hlavné aktivity a funkcie, ktorých vykonávanie nie je možné zabezpečiť externe, bez straty kontroly nad činnosťami, ktoré riadia uvedené výkonné agentúry, a konečnej zodpovednosti za tieto činnosti.
            
         
               (3)
            
            
               Delegovanie úloh spojených s vykonávaním programov na výkonnú agentúru si vyžaduje jednoznačné oddelenie fáz programovania zahŕňajúcich vysokú mieru voľnosti pri prijímaní politicky motivovaných rozhodnutí – toto je oblasť, ktorou sa zaoberá Komisia – a vykonávania programov, ktoré by sa malo zveriť výkonnej agentúre.
            
         
               (4)
            
            
               Rozhodnutím 2005/56/ES (2) Komisia zriadila Výkonnú agentúru pre vzdelávanie, audiovizuálny sektor a kultúru (ďalej len „agentúra“ alebo „agentúra EACEA“) a poverila ju riadením programov Spoločenstva v oblasti vzdelávania, audiovizuálneho sektora a kultúry.
            
         
               (5)
            
            
               Komisia v niekoľkých prípadoch upravila mandát agentúry tak, aby pokrýval riadenie nových projektov a programov v oblasti vzdelávania, audiovizuálneho sektora, občianstva a mládeže, a následne nahradila rozhodnutie č. 2005/56/ES rozhodnutím Komisie č. 2009/336/ES (3).
            
         
               (6)
            
            
               Vo svojom oznámení z 29. júna 2011 pod názvom Rozpočet stratégie Európa 2020 (4) navrhla Komisia využiť možnosť rozsiahlejšieho využívania existujúcich výkonných agentúr na vykonávanie programov Únie v nadchádzajúcom viacročnom finančnom rámci.
            
         
               (7)
            
            
               Agentúra preukázala vysokú technickú a finančnú odbornosť pri riadení programov Únie. Prieskumy spokojnosti, ktoré sa uskutočnili v rámci prvého a druhého priebežného hodnotenia agentúry EACEA (2009 a 2013), ukazujú, že podľa názoru príjemcov a ostatných zúčastnených strán poskytuje EACEA kvalitnejšie služby v porovnaní s predchádzajúcim režimom (úrad pre technickú pomoc). Agentúra EACEA si dokáže pritiahnuť a udržať vysokokvalifikovaný personál, ktorý je pre ňu zárukou zamestnaneckej stability. Agentúra neustále zjednodušuje svoje interné fungovanie s cieľom zvýšiť svoju účinnosť a snaží sa zaviesť štandardizované prístupy k všetkým programom. Agentúra predstavuje verejný orgán špeciálne vytvorený na riadenie programov v oblasti vzdelávania, audiovizuálneho sektora a kultúry, pričom tento štatút jej pomáha zvyšovať viditeľnosť programov EÚ medzi zainteresovanými stranami a širokou verejnosťou. Keďže ide o jeden subjekt riadiaci viacero doplnkových programov, vzniká tak efekt súčinnosti z hľadiska viditeľnosti prínosu EÚ k vzájomnému prospechu všetkých programov. Miera chybovosti agentúry EACEA zistená pri kontrole ex post je nízka (hlboko pod hranicou 2 %). V druhom priebežnom hodnotení sa uvádza, že technická a finančná odbornosť agentúry EACEA neustále rastie, čo sa odráža aj v zlepšovaní celkovej výkonnosti agentúry meranej pomocou kľúčových indikátorov výkonnosti.
            
         
               (8)
            
            
               Čo sa týka výšky nákladov v porovnaní s možnosťou interného riadenia, analýza nákladov a výnosov vykonaná v súlade s článkom 3 ods. 1 nariadenia (ES) č. 58/2003 ukázala, že riadenie úloh samotnou Komisiou by bolo nákladnejšie o maržu vo výške 23 % v zmysle súčasnej čistej hodnoty. Nové programy, ktoré sa majú delegovať na agentúru EACEA, sú v súlade s jej súčasným mandátom a aktuálnou misiou a predstavujú pokračovanie jej existujúcich činností. Agentúra počas niekoľkých rokov nadobudla odborné schopnosti a zručnosti v oblasti riadenia takýchto programov. Získané skúsenosti a odborné znalosti agentúry EACEA v oblasti riadenia programov, ako aj vyplývajúce zvýšenie produktivity budú preto pre nové programy veľmi prospešné. Keďže väčšina programov nebola doposiaľ nikdy riadená interne svojimi zodpovedajúcimi GR a tie navyše ani nemajú skúsenosti s interným riadením programov, prechod na interné riadenie by bol rušivý. Delegovanie riadenia programov na agentúru EACEA teda zabezpečí, aby nedošlo k narušeniu obchodných činností účastníkov programov a ostatných zainteresovaných strán. Vďaka delegovaniu riadenia na agentúru EACEA sa navyše bude môcť Komisia lepšie sústrediť na svoje inštitucionálne úlohy.
            
         
               (9)
            
            
               V záujme zabezpečenia jasnej identity výkonných agentúr Komisia pri tvorbe ich nových mandátov podľa možností zoskupila ich prácu do tematických politických oblastí.
            
         
               (10)
            
            
               Agentúra by mala prevziať zodpovednosť za vykonávanie niektorých častí nasledujúcich nových programov a aktivít Únie:
               
                           —
                        
                        
                           Erasmus+ (5) [nástupca, medzi inými, programu celoživotného vzdelávania (6), programu Mládež v akcii (7) a programu Erasmus Mundus (8)],
                        
                     
                           —
                        
                        
                           Tvorivá Európa (9) [nástupca, medzi inými, programov Media (10) a Kultúra (11)],
                        
                     
                           —
                        
                        
                           Európa pre občanov (12) [nástupca programu Európa pre občanov (13)],
                        
                     
                           —
                        
                        
                           Dobrovoľníci pomoci EÚ (14) [nástupca prípravnej akcie pilotného programu – Európsky dobrovoľnícky zbor pre humanitárnu pomoc],
                        
                     
                           —
                        
                        
                           projekty v oblasti vyššieho vzdelávania spadajúce pod nástroje pre vonkajšiu spoluprácu (15) [nástupca nástrojov pre vonkajšiu spoluprácu z roku 2013 (16)],
                        
                     
                           —
                        
                        
                           projekty v oblasti vyššieho vzdelávania patriace pod viacročný finančný rámec vzhľadom na financovanie spolupráce EÚ s africkými, karibskými a tichomorskými štátmi a zámorskými krajinami na obdobie 2014 – 2020 (11. Európsky rozvojový fond) (17).
                        
                     
         
               (11)
            
            
               Agentúra by mala naďalej niesť zodpovednosť za vykonávanie nasledujúcich existujúcich programov a aktivít Únie:
               
                           —
                        
                        
                           projekty v oblasti vyššieho vzdelávania, ktoré by mohli byť financované v rámci ustanovení týkajúcich sa hospodárskej pomoci pre určité krajiny strednej a východnej Európy (Phare) stanovenej v nariadení Rady (EHS) č. 3906/89 (18),
                        
                     
                           —
                        
                        
                           program na podporu rozvoja a distribúcie európskych audiovizuálnych diel (MEDIA II – rozvoj a distribúcia) (1996 – 2000) zriadený rozhodnutím Rady 95/563/ES (19),
                        
                     
                           —
                        
                        
                           program ďalšieho vzdelávania odborníkov európskeho audiovizuálneho priemyslu (MEDIA II – vzdelávanie) (1996 – 2000) schválený rozhodnutím Rady 95/564/ES (20),
                        
                     
                           —
                        
                        
                           druhá fáza programu Spoločenstva v oblasti vzdelávania Socrates (2000 – 2006) schválená rozhodnutím Európskeho parlamentu a Rady č. 253/2000/ES (21),
                        
                     
                           —
                        
                        
                           druhá etapa akčného programu Spoločenstva pre odborné vzdelávanie Leonardo da Vinci (2000 – 2006) schválená rozhodnutím Rady 1999/382/ES (22),
                        
                     
                           —
                        
                        
                           akčný program Spoločenstva Mládež (2000 – 2006) schválený rozhodnutím Európskeho parlamentu a Rady č. 1031/2000/ES (23),
                        
                     
                           —
                        
                        
                           program Kultúra 2000 (2000 – 2006) schválený rozhodnutím Európskeho parlamentu a Rady č. 508/2000/ES (24),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované v rámci ustanovení o poskytovaní pomoci partnerským štátom vo východnej Európe a strednej Ázii (2000 – 2006) stanovenej nariadením Rady (ES, Euratom) č. 99/2000 (25),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované v rámci ustanovení o pomoci Albánsku, Bosne a Hercegovine, Chorvátsku, bývalej Juhoslovanskej republike Macedónsko, Čiernej Hore, Srbsku a Kosovu (rezolúcia BR OSN 1244) (2000 – 2006) schválenej v rámci nariadenia Rady (ES) č. 2666/2000 (26),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované v rámci ustanovení o finančných a technických opatreniach sprevádzajúcich (MEDA) reformu ekonomických a sociálnych štruktúr v rámci Európsko-stredomorského partnerstva schválených nariadením Rady (ES) č. 2698/2000 (27),
                        
                     
                           —
                        
                        
                           tretia etapa transeurópskeho programu spolupráce v oblasti vyššieho vzdelávania (Tempus III) (2000 – 2006) schválená rozhodnutím Rady 1999/311/ES (28),
                        
                     
                           —
                        
                        
                           projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy (2001 – 2005) schválenej rozhodnutím Rady 2001/196/ES (29),
                        
                     
                           —
                        
                        
                           projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady o obnovení programu spolupráce v oblasti vyššieho vzdelávania a prípravy (2001 – 2005) schválenej rozhodnutím Rady 2001/197/ES (30),
                        
                     
                           —
                        
                        
                           program na podporu rozvoja európskych audiovizuálnych diel (MEDIA Plus – rozvoj, distribúcia a propagácia) (2001 – 2006) schválený rozhodnutím Rady 2000/821/ES (31),
                        
                     
                           —
                        
                        
                           program ďalšieho vzdelávania odborníkov Európskeho audiovizuálneho programového priemyslu (MEDIA – vzdelávanie) (2001 – 2006) schválený rozhodnutím Európskeho parlamentu a Rady č. 163/2001/ES (32),
                        
                     
                           —
                        
                        
                           viacročný program (2004 – 2006) na účinnú integráciu informačných a komunikačných technológií (IKT) do systémov vzdelávania a odbornej prípravy v Európe (program eLearning) schválený rozhodnutím Európskeho parlamentu a Rady č. 2318/2003/ES (33),
                        
                     
                           —
                        
                        
                           akčný program Spoločenstva na podporu aktívneho európskeho občianstva (občianska účasť) (2004 – 2006) schválený rozhodnutím Rady 2004/100/ES (34),
                        
                     
                           —
                        
                        
                           akčný program Spoločenstva na podporu organizácií aktívnych na európskej úrovni v oblasti mládeže (2004 – 2006) schválený rozhodnutím Európskeho parlamentu a Rady č. 790/2004/ES (35),
                        
                     
                           —
                        
                        
                           akčný program Spoločenstva na podporu organizácií činných na európskej úrovni a špecifických činností v oblasti vzdelávania a školenia (2004 – 2006) schválený rozhodnutím Európskeho parlamentu a Rady č. 791/2004/ES (36),
                        
                     
                           —
                        
                        
                           akčný program Spoločenstva zameraný na podporu organizácií pôsobiacich na európskej úrovni v oblasti kultúry (2004 – 2006) schválený rozhodnutím Európskeho parlamentu a Rady č. 792/2004/ES (37),
                        
                     
                           —
                        
                        
                           program na zvýšenie kvality vysokoškolského vzdelávania a podporu porozumenia medzi kultúrami prostredníctvom spolupráce s tretími krajinami (Erasmus Mundus) (2004 – 2008) schválený rozhodnutím Európskeho parlamentu a Rady č. 2317/2003/ES (38),
                        
                     
                           —
                        
                        
                           projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými, ktorou sa obnovuje program spolupráce v oblasti vyššieho vzdelávania, odborného vzdelávania a odbornej prípravy (2006 – 2013), schválenej rozhodnutím Rady 2006/910/ES (39),
                        
                     
                           —
                        
                        
                           projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže (2006 – 2013), schválenej rozhodnutím Rady 2006/964/ES (40),
                        
                     
                           —
                        
                        
                           akčný program v oblasti celoživotného vzdelávania (2007 – 2013) schválený rozhodnutím Európskeho parlamentu a Rady č. 1720/2006/ES (41),
                        
                     
                           —
                        
                        
                           program Kultúra (2007 – 2013) schválený rozhodnutím Európskeho parlamentu a Rady č. 1855/2006/ES (42),
                        
                     
                           —
                        
                        
                           program Európa pre občanov na podporu aktívneho európskeho občianstva (2007 – 2013) schválený rozhodnutím Európskeho parlamentu a Rady č. 1904/2006/ES (43),
                        
                     
                           —
                        
                        
                           program Mládež v akcii (2007 – 2013) schválený rozhodnutím Európskeho parlamentu a Rady č. 1719/2006/ES (44),
                        
                     
                           —
                        
                        
                           program na podporu európskeho audiovizuálneho sektora (MEDIA 2007) (2007 – 2013) schválený rozhodnutím Európskeho parlamentu a Rady č. 1718/2006/ES (45),
                        
                     
                           —
                        
                        
                           akčný program Erasmus Mundus (II) na roky 2009 – 2013 na zvýšenie kvality vysokoškolského vzdelávania a na podporu porozumenia medzi kultúrami prostredníctvom spolupráce s tretími krajinami schválený rozhodnutím Európskeho parlamentu a Rady č. 1298/2008/ES (46),
                        
                     
                           —
                        
                        
                           program spolupráce v audiovizuálnej oblasti s odborníkmi z tretích krajín (MEDIA Mundus) (2011 – 2013) zriadený rozhodnutím Európskeho parlamentu a Rady č. 1041/2009/ES (47),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované v rámci pomoci na hospodársku spoluprácu s rozvojovými krajinami Ázie schválenej nariadením Rady (EHS) č. 443/92 (48),
                        
                     
                           —
                        
                        
                           projekty v oblasti vyššieho vzdelávania a mládeže, ktoré by mohli byť financované v rámci nástroja predvstupovej pomoci (IPA) zriadeného nariadením Rady (ES) č. 1085/2006 (49),
                        
                     
                           —
                        
                        
                           projekty v oblasti základného, stredoškolského a vyššieho vzdelávania, ktoré by mohli byť financované v rámci nástroja európskeho susedstva a partnerstva zriadeného nariadením Európskeho parlamentu a Rady (ES) č. 1638/2006 (50),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované v rámci nástroja financovania rozvojovej spolupráce zriadeného nariadením Európskeho parlamentu a Rady (ES) č. 1905/2006 (51),
                        
                     
                           —
                        
                        
                           projekty v oblasti vyššieho vzdelávania a mládeže, ktoré by mohli byť financované v rámci nástroja financovania spolupráce s industrializovanými krajinami a územiami a inými krajinami a územiami s vysokými príjmami zriadeného nariadením Rady (ES) č. 1934/2006 (52),
                        
                     
                           —
                        
                        
                           projekty v oblasti vyššieho vzdelávania, ktoré by mohli byť financované z prostriedkov Európskeho rozvojového fondu v súlade s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou v Cotonou 23. júna 2000 (rozhodnutie Rady 2003/159/ES) (53), ktorá bola zmenená dohodou podpísanou 25. júna 2005 v Luxemburgu [rozhodnutie Rady 2005/599/ES (54)].
                        
                     
         
               (12)
            
            
               Riadenie jednotlivých častí týchto programov a aktivít zahŕňa vykonávanie technických projektov, ktoré so sebou neprinášajú žiadne politické rozhodnutia, a vyžaduje si vysokú technickú a finančnú odbornosť počas celého trvania projektu.
            
         
               (13)
            
            
               S cieľom zabezpečiť konzistentné a včasné vykonávanie tohto rozhodnutia a príslušných programov je potrebné zaistiť, aby agentúra plnila úlohy súvisiace s vykonávaním daných programov od dátumu, kedy tieto programy vstúpili do platnosti.
            
         
               (14)
            
            
               Mala by sa zriadiť Výkonná agentúra pre vzdelávanie, audiovizuálny sektor a kultúru. Mala by nahradiť Výkonnú agentúru pre vzdelávanie, audiovizuálny sektor a kultúru zriadenú rozhodnutím 2009/336/ES a stať sa jej právnym nástupcom. Mala by sa riadiť všeobecným štatútom stanoveným v nariadení (ES) č. 58/2003.
            
         
               (15)
            
            
               Rozhodnutie 2009/336/ES, ktorým sa zriaďuje výkonná agentúra, by sa preto malo zrušiť a mali by sa stanoviť prechodné ustanovenia.
            
         
               (16)
            
            
               Opatrenia stanovené v tomto rozhodnutí sú v súlade so stanoviskom Výboru pre výkonné agentúry,
            
         PRIJALA TOTO ROZHODNUTIE:
   Článok 1
   Zriadenie a trvanie
   Týmto sa na obdobie od 1. januára 2014 do 31. decembra 2024 zriaďuje Výkonná agentúra pre vzdelávanie, audiovizuálny sektor a kultúru (ďalej len „agentúra“). Štatút agentúry sa riadi nariadením (ES) č. 58/2003.
   Článok 2
   Sídlo
   Agentúra sídli v Bruseli.
   Článok 3
   Ciele a úlohy
   1.   Agentúre sa týmto zveruje vykonávanie určitých častí týchto programov Únie:
   
               a)
            
            
               Erasmus+;
            
         
               b)
            
            
               program Tvorivá Európa;
            
         
               c)
            
            
               program Európa pre občanov;
            
         
               d)
            
            
               Európsky dobrovoľnícky zbor pre humanitárnu pomoc – Dobrovoľníci pomoci EÚ;
            
         
               e)
            
            
               projekty v oblasti vyššieho vzdelávania spadajúce pod tieto nástroje pre vonkajšiu spoluprácu:
               
                           —
                        
                        
                           nariadenie Európskeho parlamentu a Rady o nástroji predvstupovej pomoci (IPA II) (55),
                        
                     
                           —
                        
                        
                           nariadenie Európskeho parlamentu a Rady, ktorým sa zriaďuje nástroj európskeho susedstva (56),
                        
                     
                           —
                        
                        
                           nariadenie Európskeho parlamentu a Rady, ktorým sa zriaďuje nástroj financovania rozvojovej spolupráce (57),
                        
                     
                           —
                        
                        
                           nariadenie Európskeho parlamentu a Rady, ktorým sa zriaďuje nástroj partnerstva pre spoluprácu s tretími krajinami (58),
                        
                     
                           —
                        
                        
                           nariadenie Rady o vykonávaní 11. Európskeho rozvojového fondu (59).
                        
                     
         Prvý pododsek sa uplatňuje od dátumu nadobudnutia platnosti každého z týchto programov.
   2.   Agentúre sa týmto zveruje vykonávanie niektorých zvyšných častí nasledujúcich programov Únie:
   
               a)
            
            
               projekty v oblasti vyššieho vzdelávania, ktoré by mohli byť financované v rámci ustanovení týkajúcich sa hospodárskej pomoci pre určité krajiny strednej a východnej Európy (Phare) stanovenej v nariadení (EHS) č. 3906/89;
            
         
               b)
            
            
               program na podporu rozvoja a distribúcie európskych audiovizuálnych diel (MEDIA II – rozvoj a distribúcia) (1996 – 2000) zriadený rozhodnutím 95/563/ES;
            
         
               c)
            
            
               program ďalšieho vzdelávania odborníkov európskeho audiovizuálneho priemyslu (MEDIA II – vzdelávanie) (1996 – 2000) schválený rozhodnutím 95/564/ES;
            
         
               d)
            
            
               druhá fáza programu Spoločenstva v oblasti vzdelávania Socrates (2000 – 2006) schválená rozhodnutím č. 253/2000/ES;
            
         
               e)
            
            
               druhá etapa akčného programu Spoločenstva pre odborné vzdelávanie Leonardo da Vinci (2000 – 2006) schválená rozhodnutím 1999/382/ES;
            
         
               f)
            
            
               akčný program Spoločenstva Mládež (2000 – 2006) schválený rozhodnutím č. 1031/2000/ES;
            
         
               g)
            
            
               program Kultúra 2000 (2000 – 2006) schválený rozhodnutím č. 508/2000/ES;
            
         
               h)
            
            
               projekty v oblasti vyššieho vzdelávania, ktoré by mohli byť financované v rámci ustanovení o poskytovaní pomoci partnerským štátom vo východnej Európe a strednej Ázii (2000 – 2006) stanovenej nariadením (ES, Euratom) č. 99/2000;
            
         
               i)
            
            
               projekty v oblasti vyššieho vzdelávania, ktoré by mohli byť financované v rámci ustanovení o pomoci Albánsku, Bosne a Hercegovine, Chorvátsku, bývalej Juhoslovanskej republike Macedónsko, Čiernej Hore, Srbsku a Kosovu (rezolúcia BR OSN 1244) (2000 – 2006) schválenej v rámci nariadenia (ES) č. 2666/2000;
            
         
               j)
            
            
               projekty v oblasti vyššieho vzdelávania, ktoré by mohli byť financované v rámci ustanovení o finančných a technických opatreniach sprevádzajúcich (MEDA) reformu ekonomických a sociálnych štruktúr v rámci Európsko-stredomorského partnerstva schválených nariadením (ES) č. 2698/2000;
            
         
               k)
            
            
               tretia etapa transeurópskeho programu spolupráce v oblasti vyššieho vzdelávania (Tempus III) (2000 – 2006) schválená rozhodnutím 1999/311/ES;
            
         
               l)
            
            
               projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy (2001 – 2005) schválenej rozhodnutím 2001/196/ES;
            
         
               m)
            
            
               projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady o obnovení programu spolupráce v oblasti vyššieho vzdelávania a prípravy (2001 – 2005) schválenej rozhodnutím 2001/197/ES;
            
         
               n)
            
            
               program na podporu rozvoja európskych audiovizuálnych diel (MEDIA Plus – rozvoj, distribúcia a propagácia) (2001 – 2006) schválený rozhodnutím 2000/821/ES;
            
         
               o)
            
            
               program ďalšieho vzdelávania odborníkov Európskeho audiovizuálneho programového priemyslu (MEDIA – vzdelávanie) (2001 – 2006) schválený rozhodnutím č. 163/2001/ES;
            
         
               p)
            
            
               viacročný program (2004 – 2006) na účinnú integráciu informačných a komunikačných technológií (IKT) do systémov vzdelávania a odbornej prípravy v Európe (program eLearning) schválený rozhodnutím č. 2318/2003/ES;
            
         
               q)
            
            
               akčný program Spoločenstva na podporu aktívneho európskeho občianstva (občianska účasť) (2004 – 2006) schválený rozhodnutím 2004/100/ES;
            
         
               r)
            
            
               akčný program Spoločenstva na podporu organizácií aktívnych na európskej úrovni v oblasti mládeže (2004 – 2006) schválený rozhodnutím č. 790/2004/ES;
            
         
               s)
            
            
               akčný program Spoločenstva na podporu organizácií činných na európskej úrovni a špecifických činností v oblasti vzdelávania a školenia (2004 – 2006) schválený rozhodnutím č. 791/2004/ES;
            
         
               t)
            
            
               akčný program Spoločenstva zameraný na podporu organizácií pôsobiacich na európskej úrovni v oblasti kultúry (2004 – 2006) schválený rozhodnutím č. 792/2004/ES;
            
         
               u)
            
            
               program na zvýšenie kvality vysokoškolského vzdelávania a podporu porozumenia medzi kultúrami prostredníctvom spolupráce s tretími krajinami (Erasmus Mundus) (2004 – 2008) schválený rozhodnutím č. 2317/2003/ES;
            
         
               v)
            
            
               projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými, ktorou sa obnovuje program spolupráce v oblasti vyššieho vzdelávania, odborného vzdelávania a odbornej prípravy (2006 – 2013), schválenej rozhodnutím 2006/910/ES;
            
         
               w)
            
            
               projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže (2006 – 2013), schválenej rozhodnutím 2006/964/ES;
            
         
               x)
            
            
               akčný program v oblasti celoživotného vzdelávania (2007 – 2013) schválený rozhodnutím č. 1720/2006/ES;
            
         
               y)
            
            
               program Kultúra (2007 – 2013) schválený rozhodnutím č. 1855/2006/ES;
            
         
               z)
            
            
               program Európa pre občanov na podporu aktívneho európskeho občianstva (2007 – 2013) schválený rozhodnutím č. 1904/2006/ES;
            
         
               aa)
            
            
               program Mládež v akcii (2007 – 2013) schválený rozhodnutím č. 1719/2006/ES;
            
         
               bb)
            
            
               program na podporu európskeho audiovizuálneho sektora (MEDIA 2007) (2007 – 2013) schválený rozhodnutím č. 1718/2006/ES;
            
         
               cc)
            
            
               akčný program Erasmus Mundus (II) na roky 2009 – 2013 na zvýšenie kvality vysokoškolského vzdelávania a na podporu porozumenia medzi kultúrami prostredníctvom spolupráce s tretími krajinami schválený rozhodnutím č. 1298/2008/ES;
            
         
               dd)
            
            
               program spolupráce v audiovizuálnej oblasti s odborníkmi z tretích krajín (MEDIA Mundus) (2011 – 2013) zriadený rozhodnutím č. 1041/2009/ES;
            
         
               ee)
            
            
               projekty v oblasti vyššieho vzdelávania, ktoré by mohli byť financované v rámci pomoci na hospodársku spoluprácu s rozvojovými krajinami Ázie schválenej nariadením (EHS) č. 443/92;
            
         
               ff)
            
            
               projekty v oblasti vyššieho vzdelávania a mládeže, ktoré by mohli byť financované v rámci nástroja predvstupovej pomoci (IPA) zriadeného nariadením (ES) č. 1085/2006;
            
         
               gg)
            
            
               projekty v oblasti základného, stredoškolského a vyššieho vzdelávania, ktoré by mohli byť financované v rámci nástroja európskeho susedstva a partnerstva zriadeného nariadením (ES) č. 1638/2006;
            
         
               hh)
            
            
               projekty v oblasti vyššieho vzdelávania, ktoré by mohli byť financované v rámci nástroja financovania rozvojovej spolupráce zriadeného nariadením (ES) č. 1905/2006;
            
         
               ii)
            
            
               projekty v oblasti vyššieho vzdelávania a mládeže, ktoré by mohli byť financované v rámci nástroja financovania spolupráce s industrializovanými krajinami a územiami a inými krajinami a územiami s vysokými príjmami zriadeného nariadením (ES) č. 1934/2006;
            
         
               jj)
            
            
               projekty v oblasti vyššieho vzdelávania, ktoré by mohli byť financované z prostriedkov Európskeho rozvojového fondu v súlade s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou v Cotonou 23. júna 2000 (rozhodnutie 2003/159/ES), ktorá bola zmenená dohodou podpísanou 25. júna 2005 v Luxemburgu (rozhodnutie 2005/599/ES).
            
         3.   Agentúra je v súvislosti s vykonávaním častí programov Únie uvedených v odsekoch 1 a 2 poverená týmito úlohami:
   
               a)
            
            
               riadením všetkých etáp vykonávania programov a všetkých etáp počas trvania osobitných projektov na základe príslušných pracovných programov prijatých Komisiou, ak na to Komisia agentúru splnomocnila na základe aktu o delegovaní;
            
         
               b)
            
            
               prijímaním nástrojov na plnenie rozpočtu, pokiaľ ide o príjmy a výdavky, a vykonávaním všetkých činností potrebných na riadenie programu, ak na to Komisia agentúru splnomocnila na základe aktu o delegovaní;
            
         
               c)
            
            
               poskytovaním podpory pri vykonávaní programu, ak na to Komisia agentúru splnomocnila na základe aktu o delegovaní, vrátane podpory pri aktivitách šírenia informácií v spolupráci (ak je to potrebné) s národnými agentúrami;
            
         
               d)
            
            
               prevádzkovaním informačnej siete o vzdelávaní v Európe (Eurydice) na úrovni Únie a vykonávaním činností zameraných na zlepšenie porozumenia a poznania v oblasti mládeže;
            
         
               e)
            
            
               vykonávaním činností na úrovni Únie zameraných na zlepšenie porozumenia a rozšírenie vedomostí v oblasti odborného vzdelávania a prípravy.
            
         4.   Ak sa tak uvádza v akte o delegovaní, agentúra nesie zodpovednosť za zabezpečenie podporných administratívnych a logistických služieb pre subjekty vykonávajúce program, a to v rozsahu programov uvedených v tomto dokumente.
   Článok 4
   Funkčné obdobia
   1.   Členovia riadiaceho výboru sú vymenúvaní na dva roky.
   2.   Riaditeľ agentúry sa vymenúva na štyri roky.
   Článok 5
   Kontrola a podávanie správ
   Agentúra podlieha dohľadu Komisie a podáva pravidelné správy o pokroku vo vykonávaní programov Únie alebo ich častí, ktoré jej boli zverené, podľa podmienok a v intervaloch, ktoré sú stanovené v akte o delegovaní.
   Článok 6
   Plnenie prevádzkového rozpočtu
   Agentúra plní svoj prevádzkový rozpočet v súlade s ustanoveniami nariadenia Komisie (ES) č. 1653/2004 (60).
   Článok 7
   Ustanovenia o zrušení a prechodné ustanovenia
   1.   Rozhodnutie 2009/336/ES sa zrušuje s účinnosťou od 1. januára 2014. Odkazy na zrušené rozhodnutie sa považujú za odkazy na toto rozhodnutie.
   2.   Agentúra sa považuje za právneho nástupcu výkonnej agentúry zriadenej rozhodnutím 2009/336/ES.
   3.   Bez toho, aby bola dotknutá revízia zatriedenia dočasne preložených úradníkov uvedená v akte o delegovaní, toto rozhodnutie nemá vplyv na práva a povinnosti zamestnancov agentúry vrátane jej riaditeľa.
   Článok 8
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      V Bruseli 18. decembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 11, 16.1.2003, s. 1.
   
      (2)  Ú. v. EÚ L 24, 27.1.2005, s. 35.
   
      (3)  Ú. v. EÚ L 101, 21.4.2009, s. 26.
   
      (4)  KOM(2011) 500 v konečnom znení.
   
      (5)  Návrh nariadenia Európskeho parlamentu a Rady KOM(2011) 788 z 23. novembra 2011, ktorým sa zriaďuje program Erasmus pre všetkých: program Únie v oblasti vzdelávania, odbornej prípravy, mládeže a športu (ďalej len „program Erasmus+“).
   
      (6)  Ú. v. EÚ L 327, 24.11.2006, s. 45.
   
      (7)  Ú. v. EÚ L 327, 24.11.2006, s. 30.
   
      (8)  Ú. v. EÚ L 340, 19.12.2008, s. 83.
   
      (9)  Návrh nariadenia Európskeho parlamentu a Rady KOM(2011) 785 z 23. novembra 2011, ktorým sa zriaďuje program Tvorivá Európa.
   
      (10)  Ú. v. EÚ L 327, 24.11.2006, s. 12.
   
      (11)  Ú. v. EÚ L 372, 27.12.2006, s. 1.
   
      (12)  Návrh nariadenia Rady KOM(2011) 884 zo 14. decembra 2011, ktorým sa na obdobie rokov 2014 – 2020 zriaďuje program Európa pre občanov.
   
      (13)  Ú. v. EÚ L 378, 27.12.2006, s. 32.
   
      (14)  Návrh nariadenia Európskeho parlamentu a Rady COM(2012) 514, ktorým sa zriaďuje Európsky dobrovoľnícky zbor pre humanitárnu pomoc „Dobrovoľníci pomoci EÚ“.
   
      (15)  Návrh nariadenia Európskeho parlamentu a Rady KOM(2011) 843, ktorým sa zriaďuje nástroj partnerstva pre spoluprácu s tretími krajinami; návrh nariadenia Európskeho parlamentu a Rady KOM(2011) 840, ktorým sa zriaďuje nástroj financovania rozvojovej spolupráce; návrh nariadenia Európskeho parlamentu a Rady KOM(2011) 839, ktorým sa zriaďuje nástroj európskeho susedstva; návrh nariadenia Európskeho parlamentu a Rady KOM(2011) 838 o nástroji predvstupovej pomoci (IPA II).
   
      (16)  Ú. v. EÚ L 210, 31.7.2006, s. 82; Ú. v. EÚ L 310, 9.11.2006, s. 1; Ú. v. EÚ L 378, 27.12.2006, s. 41.
   
      (17)  KOM(2011) 837 v konečnom znení.
   
      (18)  Ú. v. ES L 375, 23.12.1989, s. 11.
   
      (19)  Ú. v. ES L 321, 30.12.1995, s. 25.
   
      (20)  Ú. v. ES L 321, 30.12.1995, s. 33.
   
      (21)  Ú. v. ES L 28, 3.2.2000, s. 1.
   
      (22)  Ú. v. ES L 146, 11.6.1999, s. 33.
   
      (23)  Ú. v. ES L 117, 18.5.2000, s. 1.
   
      (24)  Ú. v. ES L 63, 10.3.2000, s. 1.
   
      (25)  Ú. v. ES L 12, 18.1.2000, s. 1.
   
      (26)  Ú. v. ES L 306, 7.12.2000, s. 1.
   
      (27)  Ú. v. ES L 311, 12.12.2000, s. 1.
   
      (28)  Ú. v. ES L 120, 8.5.1999, s. 30.
   
      (29)  Ú. v. ES L 71, 13.3.2001, s. 7.
   
      (30)  Ú. v. ES L 71, 13.3.2001, s. 15.
   
      (31)  Ú. v. ES L 336, 30.12.2000, s. 82.
   
      (32)  Ú. v. ES L 26, 27.1.2001, s. 1.
   
      (33)  Ú. v. EÚ L 345, 31.12.2003, s. 9.
   
      (34)  Ú. v. EÚ L 30, 4.2.2004, s. 6.
   
      (35)  Ú. v. EÚ L 138, 30.4.2004, s. 24.
   
      (36)  Ú. v. EÚ L 138, 30.4.2004, s. 31.
   
      (37)  Ú. v. EÚ L 138, 30.4.2004, s. 40.
   
      (38)  Ú. v. EÚ L 345, 31.12.2003, s. 1.
   
      (39)  Ú. v. EÚ L 346, 9.12.2006, s. 33.
   
      (40)  Ú. v. EÚ L 397, 30.12.2006, s. 14.
   
      (41)  Ú. v. EÚ L 327, 24.11.2006, s. 45.
   
      (42)  Ú. v. EÚ L 372, 27.12.2006, s. 1.
   
      (43)  Ú. v. EÚ L 378, 27.12.2006, s. 32.
   
      (44)  Ú. v. EÚ L 327, 24.11.2006, s. 30.
   
      (45)  Ú. v. EÚ L 327, 24.11.2006, s. 12.
   
      (46)  Ú. v. EÚ L 340, 19.12.2008, s. 83.
   
      (47)  Ú. v. EÚ L 288, 4.11.2009, s. 10.
   
      (48)  Ú. v. ES L 52, 27.2.1992, s. 1.
   
      (49)  Ú. v. EÚ L 210, 31.7.2006, s. 82.
   
      (50)  Ú. v. EÚ L 310, 9.11.2006, s. 1.
   
      (51)  Ú. v. EÚ L 378, 27.12.2006, s. 41.
   
      (52)  Ú. v. EÚ L 405, 30.12.2006, s. 41.
   
      (53)  Ú. v. EÚ L 65, 8.3.2003, s. 27.
   
      (54)  Ú. v. EÚ L 209, 11.8.2005, s. 26.
   
      (55)  Návrh nariadenia Európskeho parlamentu a Rady KOM(2011) 838 o nástroji predvstupovej pomoci (IPA II).
   
      (56)  Návrh nariadenia Európskeho parlamentu a Rady KOM(2011) 839, ktorým sa zriaďuje nástroj európskeho susedstva.
   
      (57)  Návrh nariadenia Európskeho parlamentu a Rady KOM(2011) 840, ktorým sa zriaďuje nástroj financovania rozvojovej spolupráce.
   
      (58)  Návrh nariadenia Európskeho parlamentu a Rady KOM(2011) 843, ktorým sa zriaďuje nástroj partnerstva pre spoluprácu s tretími krajinami.
   
      (59)  Návrh nariadenia Rady COM(2013) 445 o vykonávaní 11. Európskeho rozvojového fondu.
   
      (60)  Ú. v. EÚ L 297, 22.9.2004, s. 6.